text:
Í dag byrja strúkaradagar, nevndir Strokrok, har brøðurnir Géza og Csaba Szilvay fara at arbeiða við føroyskum musikkskúlanæmingum í aldrinum 10-15 ár.
Helsinki Strings fara at luttaka á parti av skeiðnum, eins og tríggir strúkarar úr Íslandi, og tey skulu altso spæla saman við framkomnum føroyskum næmingum, lærarum og tónleikalesandi. Okkara Bernharður Wilkinson og finski dirigenturin Jukka Rantamaki fara at taka sær av hesum samanspæli.
Sunnudagin 14. august verður endakonsert í Norðurlandahúsinum, har almenningurin fær høvi at hoyra, hvat er komið burturúr.


c: text/html

text:
Av góðum borgaradrivnum orsøkum hevur larmur, óljóð, verið á skránni í miðlunum summar. Men tað eru ikki bara ljósmotorar og larmandi trolarar á náttartíð, sum elva til at fólk ikki fáa sovið. Tað er eisini á Landsjúkrahúsinum, har okkara borgarar í veikastu løtum finna innivist, ofta móti teirra vilja, at larmur hevur verið ein veruleiki.
Í vikuni vitjaðu starvsfelagin Eyðna og eg á P40, sum er formella heitið á psykiatriksku deild, ið eisini verður nevnd deild 2. Nøvnini eru mong.
Orsøkin til hesa vitjan var, at á okkara arbeiðsplássi hava vit gjørt ljóðmátingar í matstovuni, har øll eru samd um, at akustikkurin er heilt út av lagi. Tá øll hava okkurt uppá hjartað, er larmurin staðfestur til 99 desibel. Ókeypis appir á fartelefonini kunnu máta hesi virði allastaðni, har tú kemur og fert.
Ole Wich, sum av og á ger grafiskt arbeiði fyri okkum, hoyrdi um ljóðmátingarnar, og vísti okkum út á Landsjúkrahúsið at uppliva góðan akustikk við munadyggari ljóðdoyving á P40.
- Síðst í 2011 vórðu eg og arkitekturin Jóannes Petersen, MMA, Jóannes hjá Rosu úr Klaksvík, bidnir um at gera eina frágreiðing og geva ítøkilig uppskot um, hvussu tær báðar psykiatrisku deildirnar á P40 kunnu bøtast funktionelt og visuelt. Vit løgdu úrslitið fyri leiðsluna og deildarleiðarunum 1. februar í 2012. Tað allar, allar viktigasta var at bøta um ljóðviðurskiftini á deildunum, sigur Ole.
- Onkrir pengar vóru, men ovasta leiðslan gjørdi av, at pengarnir skuldu brúkast aðrastaðni, tí skjótt kom eitt nýtt psykiatriskt hospital allíkavæl, sigur Ole, og leggur afturat, at tað varð ikki fyrr enn Sirið Stenberg kom til, og gjørdist partur av hesum landstýri, at nakar varnaðist umhvørvistrupulleikarnar á P40.
- Hon útvegaði 3,7 mill. til umvælingar. Av hesi upphædd eru um 700.000 kr brúktar til Gestalonina, har vitjandi av bygd eru, sigur Ole, og fær meg í takksemi at endurtaka hesu ólóligu bloggmyndina:
Úrslitið er at allar gongir, felagsstovur og einstaklingastovur á P40 fingu 20 mm akustikkplátur undir loftið. Hetta hevur doyvt gerandislarmin, sum nú allastaðni er á einum hóskiligum støði, sum ikki í sjálvum sær ávirkar huglagið og beinleiðis órógvar hoyrnina.
- So hava eg, Tórður Patursson á skeltiverkstaðnum á Føroyaprenti, og handverksmeistarin Oddfinn Hansen gjørt eina skipan, har úrvaldar myndir kunnu setast á ljóðdoyvandi 40 mm akustikkplátur, sum eru 90 x 120 cm. Myndirnar kunnu skiftast, so sum tørvur ella áhugi er millum brúkarar og starvsfólk á deildini, sigur Ole. Í felagsstovu, vitjunarrúmi og í móttøku eru akustikkmyndir settar á veggin í fastari rammu.
- Visuelt manglar nógv enn, sigur Ole. - Men nú kunnu øll, ið koma á deildina, síggja, hvussu vinaligt umhvørvið á P40 kann gerast, tí at leiðslan viðurkennir lekjandi virðið í akustikki og estetikki á deildini. Gransking á økinum vísur eisini, at brúkarar og sjúklingar skjótari kenna linna í vinaligum ljósi, harmoniskum liti og rætt ljóðdoyvdum rúmum, sigur Ole at enda á P40.
Hesa greiðu niðurstøðu og innbjóðandi uppliving taka vit við okkum á arbeiðsplássið. Tað skuldu øll gjørt. Tí akustikkur og estetikkur hevur størri týdning, enn vit geva okkum far um. Kanska eru arbeiðsplássini tey seinastu støðini, sum vit seta akustisk og estetisk krøv. Við P40 á Landssjúkrahúsinum sum fyrimynd eigur tað at verða broytt. Takk fyri vitjan!

robotstxt: allowed

filter: keep


text:
Skála hevur gott tak á okkum
1. lið13-10-2017 - Jónfinn Petursson
Undan 26. umfari í Effodeildini: Skála – HB
Næstseinasta umfar í ársins Effodeild verður avgreitt um vikusskiftið. Vit skulu inn á Skála, har menninir hjá Paula taka ímóti undir Mýruhjalla.
Eins og fleiri av teimum “niðaru” liðunum hevur Skála verið ein sannur kleppur um beinið hjá okkum í ár. Eitt stig er tað vorðið til higartil, og serliga ósigurin í Gundadali kendist rættiliga svárur. Eins og móti sundalagsmonnum seinast komu vit framum, men megnaðu ikki at halda tætt.
Tískil kunnu vit bara fegnast um, at úrtøkan móti toppliðunum hevur verið so góð. Annars hevði ikki sæð gott út.
Skálamenn hava bjargað sær effotilveruna, og árið man vera góðkennt, hóast teir helst høvdu viljað ligið eitt sindur longri uppi á stigatalvuni. Komandi ár verður talan helst um at byggja upp á spakuliga og leggja klípi afturat varðanum.
Okkara menn vóru annars í einum góðum stima, men troyttandi og óbrúkiligi ósigurin móti EB/Streymi setti okkum aftur við fleiri fetum og hevur heldur ikki gjørt lívið tá okkara venjarum lættari.
Spennandi verður tó at síggja, hvussu leikur fer á Skála, og helst fara fleiri at leita sær í ókeypis Stuðlabussin sunnudagin.
Góðan dyst og KOYR Á, HB!!!!
Allir dystirnir í 26. umfari eru hesir:
1510 NSÍ – Víkingur
1510 Skála – HB
1510 B36 – KÍ
1510 07 Vestur – TB/FCS/Royn
1510 EB/Streymur - ÍF
Mynd: Rakul Hansen


text:
Løntakaratalið sveiggjar vanliga eftir árstíðini við nøkrum hundrað hvønn vegin gjøgnum árið.
Oktobur er vanliga ein mánaður, ið liggur hvørki á toppi ella í aldudali í hesum sveiggjum, og oktobur í fjør er heldur ikki nakað undantak.
Hetta sæst eisini við, at talið liggur nærum ájavnt við trendtalið fyri sama mánað, ið er reinsað fyri árstíðaravvik og øðrum óreglusemi í mánaðarligu tølunum.
Tað er eyðsæð út frá trendinum, at talið á løntakarum hevur verið vaksandi fýra ár á rað.
(trýst á myndina, so gerst hon størri)
Sí fleiri tøl í hagtalsgrunninum, har løntakaratølini eru útgreinað á kyn og vinnugrein.
Stutt um trendin
Hagstova Føroya brúkar trendtøl at greiða frá langtíðargongdini í løntakaratølunum.
Trendtøl eru eins og árstíðarjavnað tøl reinsað fyri árstíðaravvik, sum t.d. afturvendandi sveiggj í virkseminum millum vár og summar, heyst og vetur. Hetta merkir, at til ber at hyggja eftir gongdini mánað fyri mánað, uttan at samanberingin verður órógvað av regluligum sveiggjum millum árstíðirnar. Í trendtølunum er harumframt lagt upp fyri øðrum óreglusemi í mánaðarligu tølunum, eitt nú stórum falli ella øking í løntakaratalinum ávísum mánaða.
Við trendtølunum faá vit eina róligari mynd, ið ger tað lættari at síggja ta undirliggjandi langtíðargongdina í løntakarunum.
Árstíðarjavnaðu tølini eru og verða framvegis tøk í hagtalsgrunninum.


text:
Málsetningur/Profilur
Málið hjá okkum
Málið hjá okkum er at skapa ein gerandisdag har vit øll - børn, foreldur og starvsfólk - trívast og mennast. Vit vilja skapa eitt trygt og gott umhvørvi, og leggja dent á tryggleika og umsorgan fyri ymiskleikanum hjá einstaka barninum.
Vil vilja skapa eitt stað, har børnini brúka sítt hugflog, undrast og mennast í samspælinum við onnur.
Spæl er ein nátturligur partur av gerandisdegnum hjá børnum, og mennast tey nógv í spælinum. Vit vilja skapa góðar karmar fyri góðum og mennandi spæli fyri øll børnini - bæði inni og úti.
Samstarv
Vit leggja dent á, at hava eitt gott og opið samstarv og samskifti millum starvsfólk og foreldur.
Um tað er okkurt, sum foreldrini ikki trívast við her á stovninum, kann tað vera trupult hjá barninum at trívast. Barnið verður trygt, tá foreldur útstrála, at her er gott at vera - og tað er tað, vit ynskja. Tað er tí av alstórum týdningi, at vit hava eitt opið og ærligt samskiftið, og at vit tosa opið og ærligt saman fyri at loysa møguligum trupulleikum.
Fyri okkum merkir trivnaður, at vit saman skapa eitt stað, har vit trívast: - at børn og vaksin kenna seg væl í húsinum.
- at vit viðurkenna og virða ymiskleikan.
- at vit stuðla og menna børnum og vaksnum - geva okkum stundir at síggja hvønn annan og vera saman.
- at vit hava ein deiligan og stutligan dag saman.
Tá barnið byrjar her hjá okkum
Tað er umráðandi, at barnið fær eina góða byrjan á stovninum. Fyri barnið er alt nýtt og ókunnugt.
Vit vita av royndum, at tað er lættari fyri barni ðat trívast, um tað fær eina bleyta byrjan. Barnið skal tí stigvíst byrja at vitja okkum nakrar ferð, áðrenn tað byrjar á stovninum. Barnið skal hava stuttar dagar teir fyrstu dagarnar. Tað er av stórum týdningi, at starvsfólk og foreldur tosa saman um, hvussu tað gongur hjá barninum.
Vit vita, at tað er ikki lætt at fara frá einum grátandi barnið. Tit eru altíð vælkomin at ringja og hoyra hvussu barnið hevur tað. Starvsfólkið er altíð tilreiðar at tosa við tykkum um barnið.


text:
Eysturkommuna fegnast um frálíku gongdina. Í skrivi, sent miðlunum í dag, skrivar hon millum annað, at 16,1 milliónir krónur koma frá eftirlønargjøldum og frá borgarum sum virka undir eitt nú FAS, DIS og NIS-skipanum. Hetta varð avtalað millum land og kommunur í sambandi við útleggingina av eldraøkinum til kommununar.
Roknskapurin fyri 2015 bleiv viðgjørdur og góðkendur á býráðsfundi í gjár.
Sovevnda RLÚ- úrslitið, tað er úrslit eftir rakstur, løgur og rentukostnað, fyri Eysturkommunu, var eitt avlop á 22,7 mió. kr.
Inntøkurnar frá persónskatti vóru 77,6 milliónir krónur, sum er nógv tað hægsta nakrantíð hjá Eysturkommunu. Rakstrarútreiðslurnar í 2015 vóru 75 milliónir krónur, sum er 800.000 krónur lægri enn mett.
Rakstrarútreiðslurnar eru hækkaðar nógv í mun til 2014, og kemst hetta av at kommunurnar yvirtóku eldraøkið tann 1. januar 2015. Rakstrarútreiðslurnar av eldraøkinum vóru góðar 16 milliónir krónur, sum er ein øking í mun til 2014 upp á 15,4 milliónir krónur. Hinar rakstrarútreiðslurnar eru áleið tær somu sum í 2014.
Eysturkommuna gjørdi íløgur fyri íalt 20,5 milliónir krónur. Størstu íløgurnar, 10 milliónir krónur, eru á tekniska økinum. 2,7 milliónir krónur eru brúktar uppá nýggja býráðshúsið og 2,6 milliónir krónur upp á skúlar og økini rundarum skúlarnar.
Nettoskuldin hjá Eysturkommunu var við árslok 2015 6,6 milliónir krónur, sum er áleið sjey prosent av eini álíkning. Hetta er eisini nógv tann lægsta nettoskuldin hjá Eysturkommunu nakrantíð. Eftir ætlan verða nógvar íløgur gjørdar í ár hjá Eysturkommunu, har íløgan í nýggja býráðshúsið er tann størsta. Mett verður, at nettoskuldin við árslok 2016 verður áleið 30 milliónir krónur, sum svarar til umleið 30 prosent av einari álíkning.
Eysturkommuna umfatar bygdirnar Leirvík, Norðragøtu, Gøtugjógv, Syðrugøtu og undir Gøtueiði.


text:
Ingi Samuelsen
16.10.2017 - 12:28
Umleið 100.000 hús í Írlandi hava mist streymin, nú tropiski stormurin Ophelia rakti Bretsku Oyggjarnar, skrivar BBC.
Bæði bretska og írska veðurstovan hava ávarað allan dag um vandan við at vera uttandura í dag. Við Fastnet Rock í Írlandi hava tey mált vind upp í 49 metrar um sekundið í dag.
Eisini verður ávarað um nógvan vind í Norðurírlandi, Wales, útsynningspartinum av Skotlandi og Manoy seinni í dag.
Elveitingarfelagið ESB Newtorks sigur, sambært BBC, at tað kann ganga fleiri dagar, áðrenn tey hava tryggjað øllum írum streymin aftur eftir skaðarnar í dag. Eisini í Wales liggja um 200 húsarhald í streymloysi, og eins og í Írlandi, eru skúlar í Wales stongdir í dag.
Fleiri staðni í Onglandi og Skotlandi verður eisini ávara móti yvirflóð í dag.
Tropiska ódnin Ophelia rakti í dag Írland, og hetta er fyrstu ferð í 30 ár, at tey upplíva ein slíkan storm har.
The Independent veit at siga, at Ophelia hevur kravt fyrsta mannalívið í Írlandi. Tað hendi tá eitt træ datt á ein bil í býnum Waterford.


text:
13. november 2017 – 09:31
Í bygdahúsinum á Strondum leygarkvøldið 2. desember kl. 19.00 Atgongumerki fáast við at senda teldupost til stralan@stralan.fo ella ring tel 216500 – seinasta freist at tekna seg er 27.nov. Sjálvtøkuborð við fleiri heitum rættum (buffet) Drykkjuvørur fáast til keyps Fríðhild Winther Undirheldur Sunrise spælir til dans. Dansurin er eisini almennur 150 kr read more »
27. marts 2017 – 07:46
Fyrst á skránni verður góður búffur við tí sum hoyrir til – kaffi og dessert omaná. Vit koma at hugna okkum við práti og góðum sangi. Sjálvandi verða fleiri tónleikarar,so stemningurin verður í topp. Vælkomstdrykkur – annars fáast drykkjuvørur til keyps. Aftaná spælir tann vælumtókti dansibólkurin Sunrise til almennan dans. Kostnaður fyri alt tiltakið ( read more »
14. oktober 2016 – 08:28
Leygarkvøldið 22 okt skipar Strálan fyri góðum dansi á Strondum – Sunrise spælir.
Skipað verður fyri hugnaløtu í lítla sali áðrenn dansin. Góður búffur við øllum sum hoyrir til – aftaná kaffi og dessert. Vit koma at hugna okkum við felagssangi við góðum spælimonnum, sum spæla undir.Drykkjuvørur fáast til keyps.
Kvøldið byrjar kl.20 og dansurin byrjar kl read more »
14. oktober 2016 – 08:04
Leygarkvøldið 19. november kl.19.00 SJÁLVTØKUBORÐ við fleiri heitum rættum (Buffet) Drykkjuvørur fáast til keyps ÁRNI OG MARNAR skipa fyri undirhaldinum SUNRISE spælir til dans Dansurin er eisini almennur 150 kr UM NÁTTINA BJÓÐA VIT feska bollasuppu kaffi – køkur og karamellur KOSTNAÐUR TILSAMANS 600 kr Atgongumerki fáast við at senda teldupost til stralan@stralan.fo read more »
15. juli 2016 – 09:58
Strálubingo verður í Leirvík sunnudagin 17.juli kl.16. At vinna m.a. tvær ferðir 1000 kr - eisini lúkur at lata upp.
10. maj 2016 – 19:30
Sjavskapping verður í Bygdahúsinum á Strondum leygardagin 14.mai kl.17. Fýra tey bestu pørini fáa vinningar. Øll pørini sum luttaka hendan dagin koma í posan – har vinningurin er – eitt sjavspar fær sjavstúrin við Norrønu – trekt verður seinni í mánaðinum. Vinnandi sjavsparið hendan dagin fær eisini ókeypis døgurða 2 hvítusunnudag við teirra maka ( read more »
10. maj 2016 – 19:29
Árni og Marnar koma 2 hvítusunnukvøld kl.19 at syngja góðar slagarar í biosalinum á Strondum. Í steðginum bjóða vit kaffi og køkur ókeypis. Sangløtan kostar 100 kr. Møguleiki er at leggja atgongumerki av á tlf 216500 ella stralan@stralan.fo – annars verður selt við dyrnar ein tíma áðrenn. Heilt vist, at tað verður ein góð og read more »
10. maj 2016 – 19:28
Døgurði í Bygdahúsinum 2 hvítusunnudag 16.mai Tað er Strálan sum skipar fyri og ger tað møguligt at tekna seg til ein góðan døgurða 2 hvítusunnudag kl.13 Tað verður ein trýrætta menu: Aspargessuppa Lambskjøt og oksakjøt Kaffi / te og dessert Drykkjuvørur fáast til keyps. Kostnaður 200 kr Børn 7 til 12 ár 100 kr Børn read more »
29. marts 2016 – 17:57
Eisini er møguleiki at hugna sær við góðum mati og øllum góðum áðrenn dansin Leygarkvøldið 16. apríl skipar Strálan fyri góðum dansi á Strondum — Sunrise spælir. Teir spæla góðan dansitónleik – hetta eru kendir leikarar (Martin Sømark – Árni Andreasen og Arni Strøm) Skipað verður eisini fyri hugnaløtu í lítla sali áðrenn dansin. Vit read more »
26. februar 2016 – 10:56
Sjavskapping á Strondum leygardagin 27.februar kl.16. Fýra tey bestu pørini fáa vinningar.


text:
Forsetin Svein Arne kann tosa sakina hjá Føroyum
Mánadagin 3. oktober kemur forsetin fyri sambandinum fyri evropeiskan frælsan í...
Fríggjaði til unnustu sína á konsert hjá Teiti
Konsertferðin hjá Teiti Lassen, har hann spælir øll løgini á 13 ára gomlu plátu...
Játtanin til Fiskivinnuroyndir nærum trífaldast
Verður fíggjarlógaruppskotið samtykt í mun til ta játtan, sum ætlanin er at set...
Risastór tryggingargjøld um at gera av við RIB-bátarnar
Tað er bara ein útbjóðari av sjótryggingum í landinum, og tað er sjódeildin hjá...


text:
- Skattanýskipanin skal fremja eitt javnari býti av landsins virðum millum borgarar landsins, og hon skal eggja fólki og vinnu at velja Føroyar.
Millum annað hetta segði Kristina Háfoss, landsstýriskvinna í fíggjarmálum, sum í dag hevur kunngjørt skattanevndina og arbeiðssetningin hjá nevndini.
Skattanevndin skal greina og viðgera føroysku skatta- og avgjaldsskipanina, og hon skal koma við tilmælum til endurnýggjan.
Skattanevndin er mannað við hesum fólkum:
- Kári Petersen, cand.polit og MBA, formaður
- Herit Albinus, MSc Econometrics and Mathematical Economics
- Jóannes Jacobsen, cand. oecon , Ph.d. og adjunktur í búskapi
- Erika Anne Hayfield, Ph.d. og adjunktur í samfelagsvísund
- Sigurd Poulsen, cand.polit
- Mirjam Haraldsen, cand.merc. aud, statsaut. grannskoðari
- Petur Alberg Lamhauge, cand.merc.aud
Arbeiðssetningurin er sera umfatandi og fer í nógvar krókar av skatta- og avgjaldsskipanini. Men tað gongur aftur, at málið er, sum samgonguskjalið hevur lagt upp til, at skapa eina samhaldsfastar og sjálvbjargnar Føroyar.
Eitt nú skal nevndin viðgera og greina undantøk, frádráttir og serskipanir, sum í dag eru í skattaskipanini. Í sama viðfangi skal skattanevndin gera uppskot til broytingar, ið tryggja, at skattur í størri mun verður rindaður eftir førimuni og í minni mun eftir slag av inntøku ella hvaðani inntøkan stavar.
Í hesum leggur helst eisini, at skattagrundarlagið skal breiðkast.
Arbeiðssetningurin staðfestir eisini, at tilmælini, sum nevndin kemur við, mugu samanlagt ikki økja um inntøkuójavnan í Føroyum, heldur hinvegin. Tilmælini skulu samanlagt verða fult fíggjað, og tey skulu vera so ítøkilig, at tey eru búgvin til eina politiska viðgerð.
Fíggjarmálaráðið hevur ábyrgdina av og røkir skrivarauppgávuna hjá skattanevndini, sum skal vera liðug við sítt arbeiði tann 1. juni 2017.


text:
Statoil og føroyska Special Olympics liðið
Komandi summar verður Athen karmur um stóru leikirnar Special Olympics World Summer Games. ÍSB sendir 12 føroysk ítróttafólk at luttaka í kappingini. Talan er um eina stóra kapping við eini 7.500 íðkandi úr øllum heiminum, ið kappast í 22 ymiskum greinum. Føroysku ítróttafólkini luttaka í boccia, frælsum ítrótti og svimjing.
ÍSB fegnast um, at Statoil vil vera við at stuðla føroyska liðnum, ið fer til Athen komandi summar. Samstarvsavtalan varð undirskrivað á fundi fríggjadagin 11.februar av Louisu A. Fjallsbak frá Statoil og Tóru Ø. Hansen, ítróttaráðgeva hjá ÍSB. Á fundinum varð tosað um leikirnar í Athen og fyrireikingarnar, ið longu eru farnar í gongd, so okkara ítróttafólk eru væl fyri, tá tey 21. juni fara til Grikkalands at kappast.
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Sum nakað nýtt er Vind fari undir at selja hitapottar!
Hetta gera vit, tí vit meta at vit hava eina góða vøru til ein góðan prís, sum øll skulu kunna fáa gleði av!
Stutt um hitapottar frá Vind
Vind hevur saman við okkara samstarvsfeløgum í Baltikum útvalgt nakrar dygdar hitapotar til føroyska marknaðin. Hitapottarnir eru fyrst og fremst útvaldir vegna góðsku, og hareftir tryggja vit okkum kappingarførar prísir. Útyvir okkara 4 útvaldu modellir kunnu vit eisini bjóða ser loysnir, og hjálpa vit fegin við tínum ynskum og hugskotum.
Hvat er ein hitapottur?
Ein hitapottur er eitt uttandura bað. Hetta verður ofta framleitt úr træið, og upphita við einum brenniovni. Hitapotturin kann setast við summarhúsið, ella í hava heima við hús. Tað einasta krævið til staðsetingina av hitapottinum er, at undurlagið skal vera fast. Flisar, smásteinar ella bjálkar hóska væl – so leingið tað kann koma luft undir hitapottin. Harvið slepst undan svampi og rotið.
Hví ein hitapott?
Tað er nakað heilt serligt við at baða úti, og tað ger tað als ikki verri, at baða í einum stórum upphitaðum trækarið við útsýni yvir bøð, hav og fjøll. Brenniovnurin hitar vatni í karinum upp, og tá hitin kemur á tær 38 gradirnar, er tað bara at koma niður í karið. Óansæð hvussu hitin er uttanfyri karið, kanst tú njóta hitan og lugtin av træ í karinum. Hetta merkir, at tú kanst nýta hitapottin árið runt.
Viðlíkahald av hitapottum
Tað er sera einfalt at viðlíkahalda hitapottar. Við tað at potturin er gjørdur úr træið, sum jú er náttúrutilfar, krevur potturin minimalt viðlíkahald. Du skal ikki hugsa um tað innvendiga, tí potturin er úr plasti innanfyri. Vit veita við filturloysnum og spa massasju í mongum variantum.
Klassiskur hitapottur úr træ, við innvendigum rustfríum ovni.
Hitapottur úr træ/trevjuglas við útvendigum rustfríum ovni.
Luksus hitapottur úr træ/trevjuglas, og við massagu og LED ljósum.
Luksus hitapottur úr træ/trevjuglas. Eisini við massagu, LED ljós, 6 Kw el upphitan og reinsi filtri.
Stutt um hitapottar frá Vind
Vind hevur saman við okkara samstarvsfeløgum í Baltikum útvalgt nakrar dygdar hitapotar til føroyska marknaðin. Hitapottarnir eru fyrst og fremst útvaldir vegna góðsku, og hareftir tryggja vit okkum kappingarførar prísir. Útyvir okkara 4 útvaldu modellir kunnu vit eisini bjóða ser loysnir, og hjálpa vit fegin við tínum ynskum og hugskotum.
Hvat er ein hitapottur?
Ein hitapottur er eitt uttandura bað. Hetta verður ofta framleitt úr træið, og upphita við einum brenniovni. Hitapotturin kann setast við summarhúsið, ella í hava heima við hús. Tað einasta krævið til staðsetingina av hitapottinum er, at undurlagið skal vera fast. Flisar, smásteinar ella bjálkar hóska væl – so leingið tað kann koma luft undir hitapottin. Harvið slepst undan svampi og rotið.
Hví ein hitapott?
Tað er nakað heilt serligt við at baða úti, og tað ger tað als ikki verri, at baða í einum stórum upphitaðum trækarið við útsýni yvir bøð, hav og fjøll. Brenniovnurin hitar vatni í karinum upp, og tá hitin kemur á tær 38 gradirnar, er tað bara at koma niður í karið. Óansæð hvussu hitin er uttanfyri karið, kanst tú njóta hitan og lugtin av træ í karinum. Hetta merkir, at tú kanst nýta hitapottin árið runt.
Viðlíkahald av hitapottum
Tað er sera einfalt at viðlíkahalda hitapottar. Við tað at potturin er gjørdur úr træið, sum jú er náttúrutilfar, krevur potturin minimalt viðlíkahald. Du skal ikki hugsa um tað innvendiga, tí potturin er úr plasti innanfyri. Vit veita við filturloysnum og spa massasju í mongum variantum.


text:
21. MARS 2014
Kostverkætlanin á B6 hevur frá byrjan fingið góða undirtøku, bæði innanhýsis og frá øðrum partum. Vit seta stóran prís á tann fíggjarliga stuðul, Kostverkætlanin á B6 hevur fingið! Landssjúkrahúsið eigur størsta lutin í fíggingini av verkætlanini, men aðrar fyritøkur og stovnar hava eisini víst vælvild og stuðlað verkætlanini.
Í Føroyum er stuðul komin frá MBM, Krabbameinsfelagnum, Felagnum Føroyskir Sjúkrarøktarfrøðingar og Lív (fyrr Føroya Lívstrygging). Eisini hava vit fingið nakað av stuðli frá Nutricia A/S og Toft Care A/S í Danmark.
Kostverkætlanin hevði ikki verið til uttan stuðulin, so vit eru sera takksom. Okkara stuðlar hava skilt, hvussu stóran týdning tað hevur fyri sjúklingar, at teir fáa góðan mat - og ikki fáa føðslutrot. Tað kann ávirka bæði lívsgóðskuna og útlitini hjá sjúklingum. Sjúklingurin er í miðdeplinum!
Poula Patursson, verkætlanarsamskipari


text:
Leygardagin 20. januar verður stovnandi aðalfundur hjá SU Suður. Fundurin verður í Fylking á Tvøroyri, og byrjar klokkan 16. Fundurin byrjar við at Helgi Eidesgaard, søgufrøðingur og rithøvundur, kemur at greiða frá um arbeiðararørsluna í Suðuroynni, og um upprunan hjá Javnaðarflokkinum.
Eftir aðalfundin verður veitsla.
SU Suður verður nýggja økisfelagið hjá Sosialistiskum Ungum. Økisfelagið fevnir um Sandoynna, Lítla Dímun, Stóra Dímun og Suðuroynna.
SU Suður verður triðja økisfelagið hjá SU í landinum.
Øll, ið eru áhugað, eru vælkomin til fundin.
Við javnaðarkvøðu
Sosialistik Ung